L'Associació de Dissenyadors de la Comunitat Valenciana premia la UV i l'EASD per l’Arxiu Valencià del Disseny

## L'Associació de Dissenyadors de la Comunitat Valenciana premia la UV i l'EASD per l’Arxiu Valencià del Disseny

Lliurament del guardó a l'Arxiu Valencià del Disseny UV-EASD. Foto: José R. Gándara.

L'Associació de Dissenyadors de la Comunitat Valenciana (ADCV) ha concedit a la Universitat de València (UV) i a l'Escola d'Art i Superior de Disseny de València (EASD València) un dels tres premis honorífics en la setena edició d'aquests guardons per la tasca de l'Arxiu Valencià del Disseny (AVD). La gala de lliurament de premis es va celebrar al teatre TAMA d'Aldaia, dijous 6 de juny.

Amb aquest guardó, el col·lectiu professional vol destacar la tasca de l'Arxiu Valencià del Disseny “per la custòdia i protecció del llegat del disseny valencià, per facilitar la seua investigació i conscienciar de la seua aportació a la societat”.

L'AVD va ser creat amb la donació dels llegats professionals dels dissenyadors Lola Castelló i Vicent Martínez, i també amb la documentació sobre els projectes desenvolupats a l'empresa Punt Mobles des de la seua fundació fins al 2012. Els llegats de Martínez Peris, Curvadora Valenciana, Gasisa i la Mediterránea, gràcies a la mediació de Manuel Lecuona, van constituir l'altra pedra angular per a la creació de l'AVD.

L'AVD, que va ser constituït gràcies a la col·laboració entre l'EASD València i la Universitat de València, institució que el gestiona, té com a objectiu recopilar, catalogar i conservar tots els materials relacionats amb el disseny. L'AVD facilita l'accés, la publicació i l’exhibició de les seues col·leccions, i està compromés amb totes les activitats que es dediquen a la documentació del disseny en el context productiu d'avui dia i amb la formació d'una cultura adreçada a la seua preservació com a font per al desenvolupament sostenible del futur a través de diverses accions, així com l'organització d'una exposició anual al Centre Cultural La Nau de la Universitat. L'AVD està codirigit pels professors Vicente Pla (UV) i Xavier Giner (EASD-València).

En el marc dels Premis Honorífics també s’ha premiat el dissenyador Juan Nava, en la categoria de Trajectòria Professional, i Andreu World, en Innovació. Aquests reconeixements honorífics són el resultat d'un procés de nominació i votació oberta a la participació de totes les entitats i professionals que formen part de l'ADCV.

Durant la gala es van lliurar, a més, els guardons de les 37 categories dels Premis ADCV. En total, s'han rebut 476 candidatures. Totes les persones i entitats guardonades han format part de l'exposició i del llibre commemoratiu dels VII Premis de Disseny ADCV.

Arxivat en:

, Arxiu Valencià del Disseny

## Altres Notícies

Les ajudes Fora de classe impulsen 24 projectes socioculturals de l’estudiantat de la Universitat

Aquests són els dotze projectes artístics que protagonitzaran la XXVIII Mostra art públic / universitat pública

Mercé Viana, Revista Camacuc i Nel·lo Pellisser rebran el premi Vicent Ventura aquest dimecres a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar